Clara Matéo

Clara Matéo (s. 28. marraskuuta 1997 Nantes) on ranskalainen jalkapalloilija. Hän on pelipaikaltaan hyökkääjä. Hän on pelannut Ranskan naisten maajoukkueessa kesäkuun 2025 loppuun mennessä 37 ottelua ja tehnyt niissä seitsemän maalia.

Matéo edusti vuoteen 2016 saakka Vendée La Rochea. Sitten hän siirtyi FCF Juvisyyn, joka vuonna 2017 muutti nimekseen Paris FC.

Matéo voitti Ranskan joukkueessa alle 19-vuotiaiden Euroopan-mestaruuden 2016. Samana vuonna hän saavutti alle 20-vuotiaiden MM-kilpailuissa hopeaa. Hän pelasi naisten EM-kilpailuissa 2022 neljä ottelua, joista kaksi alkulohko-ottelua avauskokoonpanossa, ja MM-kilpailuissa 2023 kaksi alkulohko-ottelua avauskokoonpanossa.

 Lähteet 

Luokka:Ranskalaiset jalkapalloilijat
Luokka:Vuonna 1997 syntyneet
Luokka:Elävät henkilöt